આ અંગે વધુમાં જણાવવામાં આવ્યું છે કે નૌસેનામાં ભરતી બાદ સેનામાં સામેલ થતી વખતે તેની જે લૈંગિક સ્થિતિ હતી તેમાં તેણે ફેરફાર કરાવીને ભરતીના નિયમ અને તેની નિમણૂકની યોગ્યતાના માપદંડને તોડયા છે. વર્તમાન નિયમ મુજબ નાવિકને લૈંગિક સ્થિતિ, મેડિકલ સ્થિતિ અને ભરતી સંબધી નિયમોના કારણે તેને ફરજમાં ચાલુ રહેવાની પરમિશન આપી શકાય તેમ નથી. તેને સત્તાવાર રીતે ફરજ પરથી હટાવી દેવામાં આવે છે. આ પગલું નૌસેનાના એ નિયમ હેઠળ લેવામા આવ્યું છે. જેની જોગવાઈ મુજબ એ જણાવી દેવામાં આવે છે કે તેમની સેવાની કોઈ જરૂર રહી નથી. નૌસેનામાં નાવિકના પદ પર માત્ર પુરૂષની જ નિમણૂક થાય છે. નૌસેનાને આ રીતે પહેલીવાર આવા કોઈ કેસનો સામનો કરવો પડ્યો છે.